Cuneiform Tablet Kt 94/k 1134 (AKT 6a 231)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na šu-ta-mu-zi e-lá-a a-šùr-ma-sú-i ku-da-tim a-dí-da lá-ma-sí ù en-um-a-šur qí-bi-ma um-ma en-um-a-šur-ma i-nu-mì lá li-bi DINGIR-ma a-bi-i i-mu-tù iš-tí ku-da-tim áš-pu-ra-ku-nu-tí um-ma a-na-ku-ma i-na u₄-mì-im ša a-bi-i ú-ṣa-ni ší-im-tù-šu i-na ma-aḫ-ri-ku-nu i-ší-ma i-ṣú-ra-tim ú-ṣí-ir-ni-a-tí a-ba-ú-a bé-lu-a a-tù-nu ma-lá a-bi-i i-ší-mu-ni-a-tí-ni me-eḫ-ra-at ší-ma-tim ša a-bi₄-a šu-ba-al-ki-ta-ni-ma ṭup-pá-am šu-a-tí za-ku-sà a-na a-lu-wa dí-na-ma iš-tí ba-tí-qí-im pá-ni-im-ma ṭù-ur-da-ni-šu ṭup-pí-ku-nu ú-qá-a na-áš-pè-ra-tí-ku-nu lá-áš-ta-me-ma lá-li-kam-ma e-in a-šur ù e-ni-ku-nu lá-mu-ur-ma É a-bi-a lu-bi-ib ú ku-nu-tí lu nu-ša-ḫi-it-ku-nu a-ba-ú-a bé-lu-a a-tù-nu a-na-kam um-me-a-nu ú-nu-ú-ni ú bu-lá-tí ša a-bi-i e-zi-bu i-ṣa-áb-tù a-ma-kam KÙ.BABBAR ša a-na É a-lim{ki} a-bu-ni ḫa-bu-lu-ni-ma ṭup-pá-am ša dí-in a-lim{ki} tal-qé-a-ni ú ša-ni-am ṭup-pá-am ša dí-in a-lim{ki} a-šu-mì ḫu-sà-ri ša ik-ri-bi ša a-šur ša ni-iš-pu-ra-ku-nu-tí-ni a-lam mu-ùḫ-ra-ma ṭup-pá-am ša dí-in a-lam le-qé-a-nim-ma ša a-dí ik-ri-bu uš-té-ru-bu-ni ú KÙ.BABBAR ša É a-lim{ki} uš-ta-bu-ú-ma ma-ma-an i-na um-me-a-an ša-lim-a-šur lá i-ṭá-ḫi-ú ep-ša-ma 2 ṭup-pé-e ša dí-in a-lim{ki} ù me-eḫ-ra-at ší-ma-tim šu-ba-al-ki-ta-ma MAŠKIM aḫ-za-ni-ma a-lu-wa ú MAŠKIM KI pá-ni-im-ma ṭù-ur-da-nim šu-nu-tí ú-qá-a a-na-ku a-lá-nu-ku-nu ma-nam i-šu